Kalliopekolibri

Kalliopekolibri (Selasphorus calliope) er den minste hekkefuglen i USA og Canada. Han hekkar i vestlege område frå California til British Columbia og migrerer til Sørvest-USA, Mexico og Mellom-Amerika om vinteren. Kalliopekolibrien er verdas minste langdistansetrekkfugl, med årlege trekk på opptil 9 000 km.  

 Skildring 
Denne kolibrien blir 8-9 cm lang, har eit vengespenn på 11 cm og veg 2–3 gram. Ryggen og issen er glinsande grøne med kvit underside. Hannen har vinraud strupeflekk som han kan blåse ut ved rivalisering og kurtise. Hoer og unge fuglar har bleikare farger, mørke striper på strupa og mørk stjert med kvite spissar.  

 Habitat og utbreiing 
Kalliopekolibrien hekkar i opne busklandskap og fjellområde, oftast i høgare nivå, frå 180 meter til 3 400 meter over havnivå. Dei hekkar i vestlege Nord-Amerika frå British Columbia til Colorado og California. Om vinteren trekker dei gjennom Arizona og New Mexico til [[Sør-Mexico. 

 Åtferd  
Desse fuglane trekker tidlegare enn dei fleste artar for å utnytte seinsommarblomstringa i fjella. Dei lever hovudsakleg av nektar frå plantar i slekter som Castilleja, akeleieslekta og myrkleggslekta, men fangar òg små insekt og edderkoppar. Hannane kjem fyrst til hekkeområda, forsvarar territorium og parer seg med fleire hoer. Hoa bygg reiret, som ofte liknar ei kongle, og rugar på to egg i 15–16 dagar. Ungane forlet reiret etter rundt 20 dagar.  

 Kurtise og lyd 
Hannen framfører ei spektakulær flygeoppvising under kurtise, med opp til 95 vengeslag per sekund og ein karakteristisk summelyd. Han stig til 10-30 meters høgd og styp i høg fart medan vengene og stjerten lagar ein særprega vibrerande lyd.  

 Temperaturregulering 
Den høge stoffskiftet gjer at kalliopekolibrien må regulere kroppsvarme effektivt. Han kvittar seg med varme ved å puste ut og spreie varme gjennom område med tynn fjørdrakt, som rundt auga, skuldrene og føtene.

 Status og trugsmål   
Per 2019 var bestanden stabil på rundt 4,5 millionar individ. På grunn av den lange trekkruta og avgrensa vinterområde er arten likevel sårbar for miljøendringar. Hovudtrugsmålet er kuldeperiodar, som kan redusere tilgangen på insekt og nektar. Kalliopekolibrien er territorial og kan drive vekk større fuglar, inkludert sporvefuglar og rovfuglar.

 Kjelder 

Første versjon av denne artikkelen var baset på «Calliope hummingbird» frå , den 26. februar 2025

Referansar

Bakgrunnsstoff 

Kategori:Kolibrifamilien
Kategori:Fuglar i Canada 
Kategori:Kolibriar i USA
Kategori:Kolibriar i Mexico